**From:** Guzmics <guzmics.janos@gmail.com>
**Sent:** Friday, February 21, 2025 11:44 PM
**To:** igazgato@varosigazgatosag.hu
**Subject:** Re: Kisbér Szent János tér híd

Kedves Csejtei Júhanna!

A küldött anyagban az ajánlatban szereplő hosszgerendák azért 6 m hosszúak, mert az egy olcsóbb kategória. Sajnos szerintem rövidek.
A leírás szerint a boltváll belmérete 2,8 m körüli. A boltozat vastagsága 30-45 cm. A gyalogjárda beomlás folyás irány szerinti jobb oldalon a boltválltól 1-1,5 m. a másik oldalon még kevesebb, de ott is kell számítani omlásra.
Mindezt figyelembe véve az új járdahíd alapjaitól 45 fokos teherszétterjedéssel számolva, és kb 1,7 m szintkülönbség mellett az alapok belső éle közti távolságnak 8,5-9,0 m-nek kellene lenni, hogy biztonsággal elkerülhető legyen az alapok esetleges becsúszása, ha az alapok a felszínen vannak, azaz egy kb 20-25 cm-es lemezalap, ami 1,5-1,8 m széles és tengelyirányban 30-40 cm hosszú. Ha az alapok alját a felszín alatt -50-70 cm-en alakítják ki, akkor elegendő 7,2-7,6 m távolság az alapok között. Az alapok szélességének min. 30-40 cm-nek kell lenni. Ebből az jön ki, hogy a gerendák hosszának első esetben 9,3-9,8 m hosszúnak, a másik esetben 8,0-8,4 m  hosszúnak kell lenni.
Ha emlékeim nem csalnak, akkor a helyszínen is 7-7,5 m hosszú szerkezetet becsültem, valamivel kisebbet, mint most ezt így átgondolva..
Még ideiglenes híd esetén is 300-500 kg/m2 terheléssel kell számolni. Szerintem 3 gerenda elég a két szélső 80/150 a középső 150/150 vagy ezekkel egyenértékű, ha a kisebb hosszt választják. A hosszabb gerendáknál a szélsők kb. 90/180, a középső 150/180 keresztmetszetűek.
Az adatok nem számított, csak becsült adatok. Ezekért felelősséget nem tudok vállalni, sőt a geometria is becsült. **Ezt valaki hozzáértőnek kell eldönteni, esetleg megtervezni.** Ez csak egy közelítő javaslat ökölszabályok alapján. Ezt jelzik a tól-ig értékek is.
Ez a szerkezet a szabadban lesz. A fa viszonylag gyors károsodásával kell számolni, gomba és rovarkárosodás ellen csak több napos áztatással lehet megvédeni. Persze kérdés, hogy milyen hosszú időszakra tervezik a működését.
Egyébként, mivel közforgalmú gyaloghíd, még, ha ideiglenes is, valamilyen hatóságnak jóvá kell hagyni, ha jól tudom.

Üdvözlettel            Guzmics János

2025. 02. 21. 12:20 keltezéssel, Csejtei Johanna írta:

Tisztelt Guzmics János Úr!

Telefonos megbeszélésünkre hivatkozva küldöm az asztalosaink által kalkulált anyagmennyiség és ár kalkulációt. Itt, amint majd Ön is látja 15x15-ös gerendákat számoltak.

Remélem ez megfelel, várom szíves válaszát.

üdvözlettel:

**CSEJTEI Johanna**

mb. igazgató

**Kisbéri Városigazgatóság**

Székhely: [H-2870 Kisbér, Perczel Mór utca 40.](https://goo.gl/maps/XNXPQcbsvjKwBWQZ6)
Mobil: 06 70 379 3714

Telefonszám: +36 34 552 006
E-mail: igazgato@varosigazgatosag.hu
Web: [www.kisber.hu](http://www.kisber.hu/)